ยูไนเต็ดบัดดีแบส์

ยูไนเต็ดบัดดีแบส์ (อังกฤษ: United Buddy Bears)
Buddy Bears ในเบอร์ลิน: Buddy Bears ออกสู่สายตาชาวโลกเมื่อปี 2001 ผู้ริเริ่มคือเอวาและเคลาส์ เฮอร์ลิทซ์ ได้รับแรงบันดาลใจจากแนวความคิดในการแสดงศิลปะบนถนนของเมืองใหญ่ ๆ และจึงตัดสินใจเริ่มต้นโครงการศิลปะที่ไม่เหมือนใครในท้องถนนของกรุงเบอร์ลิน
เมื่อนึกถึงประติมากรรมที่เหมาะสมมากที่สุดสำหรับเมืองหลวงของเยอรมนี พวกเขาเลือกหมีได้โดยง่าย หมีเป็นสัตว์นำสารที่รู้จักกันมากที่สุดในเบอร์ลิน และได้รับคัดเลือกให้เสนอสารเพื่อชนะใจชาวเบอร์ลิน รวมทั้งแขกที่มาเยี่ยมเยือนด้วย ในบริบทนี้ จึงเป็นเรื่องสำคัญสำหรับเอวาและเคลาส์ เฮอร์ลิทซ์ที่ต้องแสดงรูปหมีที่บ่งบอกถึงความอบอุ่นและความสุข มิได้ใช้เวลานานนักในการคิดตั้งชื่อให้กับเจ้าหมี คือ บั๊ดดี้ แบร์ (Buddy Bear)
โรมัน สโตรบ์ล เป็นผู้ได้รับมอบหมายให้ออกแบบหมีตัวตรง และด้วยประติมากรรมชิ้นนี้ ดาวดวงใหม่ของกรุงเบอร์ลินก็เกิดขึ้น
ในฤดูใบไม้ผลิปี 2001 ได้มีการสร้างสรรค์เหล่าหมีกว่า 150 ตัวในอิริยาบถการออกแบบที่หลากหลาย นับจากเดือนมิถุนายน 2001 เรื่อยมา ได้มีการนำเสนอในหลากหลายสถานที่ของกรุงเบอร์ลินด้วย ประติมากรรมของเหล่าหมีนี้ได้รับการตอบรับอย่างดียิ่ง ไม่ว่าจะที่จุดใดของเมืองก็มีให้ชมอยู่ทุกแห่ง ดึงดูดความสนใจจากผู้หลงใหลอย่างมากมาย จากนั้นไม่นาน โครงการนี้ได้รับการพัฒนาเป็นเรื่องราวเกี่ยวกับหมีอย่างกว้างขวางและเด่นชัด ความสำเร็จของ Buddy Bears นำสู่การขยายการนำเสนออย่างเป็นทางการในถนนสายต่าง ๆ ของกรุงเบอร์ลินจนถึงสิ้นปี 2002

แนวความคิดที่อยู่เบื้องหลัง United Buddy Bears

การตอบรับเป็นอย่างดีจากผู้เยี่ยมชมทำให้เกิดความคิดในการใช้ความโด่งดังของ Buddy Bears เพื่อเป็นแหล่งอาหารแห่งความคิดที่จะนำสู่การเข้าใจในบุคคลที่แตกต่างได้ดียิ่งขึ้น
ในปี 2002 ความคิดเบื้องต้นนี้พัฒนาสู่แนวความคิดที่อยู่เบื้องหลัง United Buddy Bears เป้าหมาย: ในฐานะเหล่ารัฐสมาชิกขององค์การสหประชาชาติ - ซึ่งแต่ละรัฐนำเสนอโดย Buddy Bears ยืนประสานมือกันอย่างสันติเป็นรูปวงกลมขนาดใหญ่ที่แต่ละส่วนมีขนาดเท่ากัน
ด้วยความสนับสนุนจากสำนักงานการต่างประเทศของสหพันธรัฐเยอรมนี เอวาและเคลาส์ เฮอร์ลิทซ์เริ่มติดต่อสถานทูตและสถานกงสุลในระหว่างปีเดียวกันนั้น และเริ่มเชิญศิลปินจากทั่วโลกให้ร่วมสานต่อสู่วิสัยทัศน์ของโครงการ
ข้อบังคับเบื้องต้นที่สำคัญอย่างหนึ่งสำหรับโครงการผสานสัมพันธ์ระดับสากลนี้คือ การสร้างสรรค์หมีแต่ละตัวโดยศิลปินจากประเทศที่หมีตัวนั้นเป็นตัวแทน นี่เป็นวิธีเดียวที่รับรองได้ว่าวงกลมของ United Buddy Bears เป็นการสะท้อนถึงความแตกต่างทางวัฒนธรรมของโลกใบนี้ เหล่าศิลปินต่างได้รับการมั่นหมายให้เน้นย้ำถึงความเป็นเอกลักษณ์ของประเทศตนในการออกแบบนั้น ๆ ผ่านทางการนำเสนออย่างหลากหลายด้านวัฒนธรรม ประวัติศาสตร์ ประชากร ทิวทัศน์ มุมมองด้านเศรษฐศาสตร์ ตนตรีและธรรมเนียมประเพณี แง่มุมต่าง ๆ ของชีวิตได้รับการถ่ายทอดเพื่อทำให้ผู้คนเกิดความอยากรู้อยากเห็นเกี่ยวกับประเทศนั้น ๆ
สำนวนแห่งศิลปะที่แตกต่างกันสะท้อนถึงความหลากหลายของประชากรที่อาศัยอยู่บนโลกของเรา ศิลปินแต่ละคนใช้รูปแบบสำนวนที่เป็นเอกลักษณ์ - ซึ่งมีความหลากหลายเฉกเช่นสภาพความเป็นอยู่ของแต่ละประเทศและบุคคลที่อาศัยอยู่ในที่นั้น แม้ประเทศที่เล็กที่สุดหรือประเทศที่ค่อนข้างยากจน ซึ่งบ่อยครั้งมักไม่ได้รับการสังเกต ต่างก็ดึงดูดความสนใจจากผู้เยี่ยมชม
ไม่มี United Buddy Bears ตัวใดที่แสดงถึงรัฐบาลหรือระบบการเมืองปัจจุบัน หากแต่แสดงถึงพลเมืองและวัฒนธรรมของพวกเขา ลักษณะการจัดการอย่างสันติของประเทศต่าง ๆ เป็นสัญลักษณ์ที่แสดงถึงวิสัยทัศน์แห่งโลกใบนี้ที่จะมีความสงบสุขต่อไปในอนาคต

United Buddy Bears – งานนิทรรศการ

"เราต้องเรียนรู้ซึ่งกันและกันให้ดีขึ้น เพราะนั่นทำให้เรามีความเข้าซึ่งกันและกันมากขึ้น เชื่อใจกันมากขึ้น และอยู่ด้วยกันอย่างสันติ"
ภายใต้ข้อความนี้ งานนิทรรศการจัดขึ้นเป็นครั้งแรกที่กรุงเบอร์ลินในปี 2002 - ติดกับอนุสรณ์สถานที่มีชื่อเสียงที่สุดของเมือง คือ ประตูแบรนเดนเบิร์ก (Brandenburg Gate) งานนิทรรศการครั้งนี้ ซึ่งตอนแรกวางแผนไว้ว่าจะจัดเพียงครั้งเดียว ชนะใจผู้คนมากมายจนได้มีการจัดขึ้นอีกครั้ง ณ สถานที่เดิมในปี 2003
งานนิทรรศการนี้สร้างแรงบันดาลใจแก่หลายต่อหลายคน รวมถึงเฉินหลง ดังนั้นเหล่า United Buddy Bears จึงเดินทางไปเยี่ยมทุกคนในที่ต่าง ๆ ทั่วโลกเมื่อปี 2004

United Buddy Bears – จิ๋ว ๆ

พร้อมกันกับงานนิทรรศการหลัก United Buddy Bears ยังมีการแสดงแบบเล็กด้วยประติมากรรมหมีขนาดความสูง 1 เมตรเช่นกัน การแสดงดังกล่าวสร้างสรรค์ขึ้นพร้อมกันกับเหล่าหมีสูง 2 เมตรที่แสดงถึงประเทศต่าง ๆ งานนิทรรศการนี้ประกอบด้วยหมีกว่า 100 ตัวที่จัดแสดงทั่วเยอรมนีและยุโรป

ผลประโยชน์สำหรับเมืองเจ้าภาพ

งานนิทรรศการ UNITED BUDDY BEARS เสนอโอกาสสำคัญที่ทุกประเทศและทุกเมืองจะสามารถสื่อสารถึงการเปิดใจกว้างและความเข้าใจในระดับสากลด้วยรูปแบบที่น่าติดตาม และโอกาสแสดงถึงทัศนคติแห่งความหลากหลายต่อทั่วโลก

กิจกรรมการกุศล

นับตั้งแต่ที่ Buddy Bears ปรากฏบนถนนและจุดต่าง ๆ ในกรุงเบอร์ลินเป็นครั้งแรก กิจกรรม Buddy Bears และการช่วยเหลือเด็กที่ด้อยโอกาสกลายเป็นหน่วยที่แยกออกจากกันไม่ได้ ณ ปัจจุบัน กิจกรรม Buddy Bears สร้างรายได้รวม 2, 3 ล้านยูโร เพื่อช่วยเหลือเด็กที่ด้อยโอกาส
ร่วมกันกับ UNICEF ซึ่งเป็นผู้รับการสมทบทุนหลักจากรายได้การประมูล องค์กรขนาดเล็กกว่าในท้องถิ่นที่ร่วมช่วยเหลือเด็ก ๆ ก็ได้รับผลประโยชน์ที่เกิดขึ้นจากการเดินทางเยี่ยมเยือนนี้ด้วยเช่นกัน

ผู้สนับสนุนการเดินทางทั่วโลก

งานนิทรรศการ Buddy Bears มิได้มีจุดประสงค์เพื่อการค้า หากแต่เป็นความมุ่งมั่นจากหลากหลายสถาบัน องค์กร สำนักงานบริหารส่วนท้องถิ่น บริษัท และบุคคลทั่วไป ที่ทำให้สิ่งนี้เกิดขึ้นได้และสามารถเปิดให้เยี่ยมชมโดยมิต้องเสียค่าใช้จ่ายใด
Schenker, Hamburg Süd, Lufthansa และ Air Berlin ร่วมติดตามการจัดงานนิทรรศการครั้งต่าง ๆ และทำให้สามารถแสดงเหล่าหมีได้ในทั่วโลก